บอร์ด THAI โยกผู้บริหารระดับสูงสลับตำแหน่งที่ปรึกษา-รอง DD
บอร์ด THAI มีมติโยกย้ายพนักงานระดับบริหาร-ส่งมองหน้าที่รับผิดชอบแทนฝ่ายบริหารที่เกษียณอายุ มีผล 1 ก.ย.58 เป็นต้นไป
26 ส.ค. 2558

บริษัท การบินไทย จำกัด (มหาชน) หรือ THAI ระบุว่า บริษัทได้มีการประชุมคณะกรรมการบริษัท ครั้งพิเศษ ที่ 6/2558 เมื่อวันที่ 26 สิงหาคม 2558 ณ สำนักงานใหญ่ โดยมี นายอารีพงศ์ ภู่ชอุ่ม ประธานกรรมการบริษัทเป็นประธานการประชุม พิจารณาเห็นว่าเนื่องจากแผนปฏิรูปบริษัทเป็นแผนที่ต้องดำเนินการอย่างต่อเนื่อง และต้องให้สำเร็จลุล่วงโดยเร็วตามเป้าหมาย
ประกอบกับมีผู้บริหารครบเกษียณอายุจึงมีมติแต่งตั้งโยกย้ายพนักงานระดับบริหาร ซึ่งผ่านกระบวนการสรรหาเรียบร้อยแล้ว และเพื่อเป็นการส่งมอบหน้าที่รับผิดชอบแทนฝ่ายบริหารที่เกษียณอายุ ประจำปี 58 ดังนี้
1. เรืออากาศโทสุรพล อิศรางกูร ณ อยุธยา รองกรรมการผู้อำนวยการใหญ่สายการพาณิชย์ ดำรงตำแหน่ง ที่ปรึกษากรรมการผู้อำนวยการใหญ่
2. ร้อยตรีอนุสสรณ์ นาคศรีชุ่ม รองกรรมการผู้อำนวยการใหญ่หน่วยธุรกิจบริการการบิน ดำรงตำแหน่ง ที่ปรึกษากรรมการผู้อำนวยการใหญ่
3. นายธีรพล โชติชนาภิบาล ที่ปรึกษากรรมการผู้อำนวยการใหญ่ ดำรงตำแหน่ง รองกรรมการผู้อำนวยการใหญ่สายการพาณิชย์
4. นางอุษณีย์ แสงสิงแก้ว กรรมการผู้จัดการฝ่ายบริการลูกค้าภาคพื้น ดำรงตำแหน่ง รองกรรมการผู้อำนวยการใหญ่หน่วยธุรกิจบริการการบิน ทั้งนี้ให้มีผลตั้งแต่วันที่ 1 กันยายน 2558 เป็นต้นไป